Näädät taistelee Nokian Palloiluhallilla! BC Nokia saa tulevana keskiviikkona..
Näädät taistelee Nokian Palloiluhallilla!
BC Nokia saa tulevana keskiviikkona vastaansa sarjaennakoissa jopa kovimmaksi joukkueeksi veikatun Salon Vilppaan. Vilppaan rosterista löytyvät maajoukkueestakin tutut Teemu Rannikko, Mikko Koivisto ja Juho Nenonen. Vilppaalla on kolmesta pelatusta ottelusta yksi voitto, jonka se otti viiden pisteen erolla sarja-avauksessaan KTP-Basketista.
BC Nokialla puolestaan kahdesta pelatusta ottelusta on yksi voitto, jonka se taisteli kauden avausottelussa kotiyleisön edessä, ja yksi tappio, jonka se kärsi ikävästi Tampereen Pyrinnölle viime keskiviikkona.
Kumpi on tällä kertaa vahvempi? Pysäyttääkö Mattila jälleen Teemu Rannikon? Se selviää kun nämä joukkueet kohtaavat keskiviikkona kello 18:30!